               13.6.2018

               FI

               Euroopan unionin virallinen lehti

               C 204/215

         P8_TA(2016)0329
   Tilintarkastustuomioistuimen jäsenen nimittäminen – João Figueiredo
   Euroopan parlamentin päätös 13. syyskuuta 2016 ehdotuksesta nimittää João Alexandre Tavares Gonçalves de Figueiredo tilintarkastustuomioistuimen jäseneksi (C8-0260/2016 – 2016/0809(NLE))
   (Kuuleminen)
   (2018/C 204/30)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C8-0260/2016),

               —

               ottaa huomioon työjärjestyksen 121 artiklan,

               —

               ottaa huomioon talousarvion valvontavaliokunnan mietinnön (A8-0259/2016),

               A.

               ottaa huomioon, että talousarvion valvontavaliokunta arvioi ehdokkaan pätevyyttä ja erityisesti Euroopan unionin toiminnasta tehdyn sopimuksen 286 artiklan 1 kohdassa vahvistettujen edellytysten täyttymistä;

               B.

               ottaa huomioon, että talousarvion valvontavaliokunta kuuli kokouksessaan 5. syyskuuta 2016 neuvoston nimeämää ehdokasta tilintarkastustuomioistuimen jäseneksi;

               1.

               antaa myönteisen lausunnon neuvoston ehdotuksesta nimittää João Alexandre Tavares Gonçalves de Figueiredo tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


               13.6.2018

               FI

               Euroopan unionin virallinen lehti

               C 204/225

         P8_TA(2016)0348
   Uuden komission jäsenen nimittäminen
   Euroopan parlamentin päätös 15. syyskuuta 2016 Julian Kingin nimityksen hyväksymisestä komission jäseneksi (C8-0339/2016 – 2016/0812(NLE))
   (2018/C 204/39)

      Euroopan parlamentti, joka

               —

               ottaa huomioon Euroopan unionin toiminnasta tehdyn sopimuksen 246 artiklan toisen kohdan,

               —

               ottaa huomioon Euroopan atomienergiayhteisön perustamissopimuksen 106 a artiklan,

               —

               ottaa huomioon Euroopan parlamentin ja komission välisistä suhteista tehdyn puitesopimuksen 6 kohdan (1),

               —

               ottaa huomioon Jonathan Hillin 25. kesäkuuta 2016 esittämän eroilmoituksen komissiosta,

               —

               ottaa huomioon neuvoston 15. heinäkuuta 2016 päivätyn kirjeen, jolla neuvosto kuuli parlamenttia yhteisymmärryksessä komission puheenjohtajan kanssa tehtävästä päätöksestä nimittää Julian King komission jäseneksi (C8-0339/2016),

               —

               ottaa huomioon Julian Kingin kuulemistilaisuuden, joka järjestettiin 12. syyskuuta 2016 kansalaisvapauksien sekä oikeus- ja sisäasioiden valiokunnan johdolla, ja tämän kuulemisen jälkeen laaditun arviointilausunnon;

               —

               ottaa huomioon työjärjestyksen 118 artiklan ja liitteen XVI,

               1.

               hyväksyy Julian Kingin nimittämisen komission jäseneksi;

               2.

               kehottaa puhemiestä välittämään tämän päätöksen neuvostolle, komissiolle ja jäsenvaltioiden hallituksille.

      (1)  EUVL L 304, 20.11.2010, s. 47.


title: Poliittisten ja turvallisuusasioiden komitean päätös (YUTP) 2018/869, annettu 5 päivänä kesäkuuta 2018, Kosovossa (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.) toteutettavan Euroopan unionin oikeusvaltio-operaation (EULEX KOSOVO) operaation johtajan toimeksiannon jatkamisesta (EULEX KOSOVO/1/2018)

text:
                  14.6.2018

                  FI

                  Euroopan unionin virallinen lehti

                  L 149/24

            POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/869,
      annettu 5 päivänä kesäkuuta 2018,
      Kosovossa (*1) toteutettavan Euroopan unionin oikeusvaltio-operaation (EULEX KOSOVO) operaation johtajan toimeksiannon jatkamisesta (EULEX KOSOVO/1/2018)
      POLIITTISTEN JA TURVALLISUUSASIOIDEN KOMITEA, joka
      ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
      ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (1) ja erityisesti sen 12 artiklan 2 kohdan,
      sekä katsoo seuraavaa:

                  (1)

                  Yhteisen toiminnan 2008/124/YUTP 12 artiklan 2 kohdan nojalla poliittisten ja turvallisuusasioiden komitea (PTK) on valtuutettu Euroopan unionista tehdyn sopimuksen 38 artiklan kolmannen kohdan mukaisesti tekemään Kosovossa toteutettavan Euroopan unionin oikeusvaltio-operaation (EULEX KOSOVO) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

                  (2)

                  Neuvosto hyväksyi 8 päivänä kesäkuuta 2018 päätöksen (YUTP) 2018/856 (2), jolla muutettiin yhteistä toimintaa 2008/124/YUTP ja jatkettiin EULEX KOSOVOn kestoa 14 päivään kesäkuuta 2020 saakka.

                  (3)

                  PTK hyväksyi 20 päivänä heinäkuuta 2016 päätöksen (YUTP) 2016/1207 (3), jolla Alexandra PAPADOPOULOU nimitettiin EULEX KOSOVOn operaation johtajaksi 1 päivänä syyskuuta 2016 alkavaksi ja 14 päivänä kesäkuuta 2017 päättyväksi kaudeksi.

                  (4)

                  PTK hyväksyi 13 päivänä kesäkuuta 2017 päätöksen (YUTP) 2017/1012 (4), jolla Alexandra PAPADOPOULOUn toimeksiantoa EULEX KOSOVOn operaation johtajana jatkettiin 15 päivänä kesäkuuta 2017 alkavaksi ja 14 päivänä kesäkuuta 2018 päättyväksi kaudeksi.

                  (5)

                  Unionin ulkoasioiden ja turvallisuuspolitiikan korkea edustaja ehdotti 31 päivänä toukokuuta 2018, että Alexandra PAPADOPOULOUn toimeksiantoa EULEX KOSOVOn operaation johtajana jatketaan 15 päivänä kesäkuuta 2018 alkavaksi ja 14 päivänä kesäkuuta 2019 päättyväksi kaudeksi,

            ON HYVÄKSYNYT TÄMÄN PÄÄTÖKSEN:
      1 artikla
      Jatketaan Alexandra PAPADOPOULOUn toimeksiantoa Kosovossa toteutettavan Euroopan unionin oikeusvaltio-operaation (EULEX KOSOVO) operaation johtajana 15 päivänä kesäkuuta 2018 alkavaksi ja 14 päivänä kesäkuuta 2019 päättyväksi kaudeksi.
      2 artikla
      Tämä päätös tulee voimaan päivänä, jona se hyväksytään.

         Tehty Brysselissä 5 päivänä kesäkuuta 2018.

               Poliittisten ja turvallisuusasioiden komitean puolesta

               Puheenjohtaja

            W. STEVENS

         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         (1)  EUVL L 42, 16.2.2008, s. 92.

         (2)  Neuvoston päätös (YUTP) 2018/856, annettu 8 päivänä kesäkuuta 2018, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta (EUVL L 146, 11.6.2018, s. 5).

         (3)  Poliittisten ja turvallisuusasioiden komitean päätös (YUTP) 2016/1207, annettu 20 päivänä heinäkuuta 2016, Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan nimittämisestä (EULEX KOSOVO/1/2016) (EUVL L 198, 23.7.2016, s. 49).

         (4)  Poliittisten ja turvallisuusasioiden komitean päätös (YUTP) 2017/1012, annettu 13 päivänä kesäkuuta 2017, Kosovossa toteutettavan Euroopan unionin oikeusvaltio-operaation (EULEX KOSOVO) operaation johtajan toimeksiannon jatkamisesta (EULEX KOSOVO/1/2017) (EUVL L 153, 16.6.2017, s. 27).


title: Euroopan parlamentin ja neuvoston päätös (EU) 2018/853, annettu 30 päivänä toukokuuta 2018, Euroopan parlamentin ja neuvoston asetuksen (EU) N:o 1257/2013 ja direktiivien 94/63/EY ja 2009/31/EY sekä neuvoston direktiivien 86/278/ETY ja 87/217/ETY muuttamisesta ympäristöraportointia koskevien menettelysääntöjen osalta sekä neuvoston direktiivin 91/692/ETY kumoamisesta

text:
                  14.6.2018

                  FI

                  Euroopan unionin virallinen lehti

                  L 150/155

            EUROOPAN PARLAMENTIN JA NEUVOSTON PÄÄTÖS (EU) 2018/853,
      annettu 30 päivänä toukokuuta 2018,
      Euroopan parlamentin ja neuvoston asetuksen (EU) N:o 1257/2013 ja direktiivien 94/63/EY ja 2009/31/EY sekä neuvoston direktiivien 86/278/ETY ja 87/217/ETY muuttamisesta ympäristöraportointia koskevien menettelysääntöjen osalta sekä neuvoston direktiivin 91/692/ETY kumoamisesta
      EUROOPAN PARLAMENTTI JA EUROOPAN UNIONIN NEUVOSTO, jotka
      ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan,
      ottavat huomioon Euroopan komission ehdotuksen,
      sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
      ottavat huomioon Euroopan talous- ja sosiaalikomitean lausunnon (1),
      ovat kuulleet alueiden komiteaa,
      noudattavat tavallista lainsäätämisjärjestystä (2),
      sekä katsovat seuraavaa:

                  (1)

                  Neuvoston direktiivit 86/278/ETY (3) ja 87/217/ETY (4) perustuvat Euroopan talousyhteisön perustamissopimuksen 100 ja 235 artiklaan, joista on tullut Euroopan unionin toiminnasta tehdyn sopimuksen (SEUT) 115 ja 352 artikla. Kyseisiin direktiiveihin tässä päätöksessä tehtävät muutokset liittyvät unionin ympäristöpolitiikkaan ja ovat suoraan seurausta neuvoston direktiivin 91/692/ETY (5) kumoamisesta SEUT 192 artiklan 1 kohdan perusteella. Sen vuoksi on syytä käyttää kyseisten muutosten perustana SEUT 192 artiklan 1 kohtaa.

                  (2)

                  Euroopan parlamentin ja neuvoston direktiivi 94/63/EY (6) perustuu Euroopan yhteisön perustamissopimuksen 100 a artiklaan, josta on tullut SEUT 114 artikla. Kyseiseen direktiiviin tässä päätöksessä tehtävät muutokset liittyvät unionin ympäristöpolitiikkaan ja ovat suoraan seurausta direktiivin 91/692/ETY kumoamisesta SEUT 192 artiklan 1 kohdan perusteella. Sen vuoksi on syytä käyttää kyseisten muutosten perustana SEUT 192 artiklan 1 kohtaa.

                  (3)

                  Direktiivi 91/692/ETY annettiin, jotta voitiin järkeistää ja parantaa sektorikohtaisesti säännöksiä, jotka liittyvät eräitä ympäristönsuojelusta annettuja direktiivejä koskevien tietojen toimittamiseen ja kertomusten julkaisemiseen. Tämän tavoitteen saavuttamiseksi direktiivillä 91/692/ETY muutettiin useita direktiivejä ottamalla käyttöön yhdenmukaiset raportointivaatimukset.

                  (4)

                  Direktiivillä 91/692/ETY käyttöönotettujen raportointivaatimusten täytäntöönpano on käynyt raskaaksi ja tehottomaksi. Lisäksi monia unionin säädöksiä, joita on muutettu direktiivillä 91/692/ETY, on korvattu, eivätkä ne enää sisällä kyseisellä direktiivillä käyttöön otettuja raportointivaatimuksia. Esimerkiksi Euroopan parlamentin ja neuvoston direktiivillä 2000/60/EY (7) kumottiin seitsemän unionin säädöstä vesipolitiikan alalla, eikä se sisältänyt direktiivillä 91/692/ETY käyttöönotettua raportointijärjestelmää. Lisäksi Euroopan parlamentin ja neuvoston direktiivi 2010/75/EU (8) ei sisällä viittausta direktiiviin 91/692/ETY, vaan siinä säädetään erillisestä raportointijärjestelmästä.

                  (5)

                  Direktiivissä 91/692/ETY ei säädetä sähköisten välineiden käytöstä. Nyt kun on onnistuneesti kehitetty Euroopan ympäristökeskuksen Reportnet-järjestelmä ja raportoinnin järkeistämistä koskevia alakohtaisia aloitteita, kuten Euroopan vesitietojärjestelmä, raportointia koskevan horisontaalisen välineen tarve ja tehokkuus on kyseenalaistettu entistä enemmän. Lisäksi Euroopan parlamentin ja neuvoston direktiivin 2007/2/EY (9) hyväksyminen ja siihen liittyvän yhteisen ympäristötietojärjestelmän kehittäminen toivat mukanaan nykyaikaisemman ja tehokkaamman horisontaalisen lähestymistavan unionin ympäristöpolitiikkaan liittyvään tiedonhallintaan ja raportointiin.

                  (6)

                  Direktiivi 91/692/ETY olisi sen vuoksi kumottava.

                  (7)

                  Useimmat direktiivillä 91/692/ETY muutetut direktiivit eivät ole enää voimassa. Direktiivit 86/278/ETY ja 87/217/ETY ovat kuitenkin edelleen voimassa.

                  (8)

                  Direktiivissä 86/278/ETY edellytetään, että jäsenvaltiot toimittavat kyseisen direktiivin täytäntöönpanosta kertomuksen komission laatiman kyselylomakkeen tai kaavan pohjalta direktiivissä 91/692/ETY säädettyä menettelyä noudattaen. Jotta vältetään direktiivin 91/692/ETY kumoamisesta aiheutuva oikeudellinen tyhjiö, on tarpeen korvata viittaus direktiiviin 91/692/ETY viittauksella direktiivissä 86/278/ETY tarkoitettuun menettelyyn.

                  (9)

                  Jäsenvaltioiden raportointi direktiivin 87/217/ETY perusteella ei enää ole tarpeen sen jälkeen, kun on hyväksytty Euroopan parlamentin ja neuvoston asetus (EY) N:o 1907/2006 (10), jossa säädetään raaka-asbestin ja asbestia sisältävien tuotteiden tuotannon ja käytön vaiheittaisesta lopettamisesta unionissa. Sen vuoksi on aiheellista poistaa nämä kyseisessä direktiivissä säädetyt raportointivaatimukset.

                  (10)

                  Direktiivin 91/692/ETY voimaantulon jälkeen seuraavat asetukset ja direktiivit sisälsivät viittauksen kyseiseen direktiiviin: Euroopan parlamentin ja neuvoston direktiivi 94/62/EY (11), direktiivi 94/63/EY, neuvoston direktiivi 1999/31/EY (12), Euroopan parlamentin ja neuvoston direktiivi 2000/53/EY (13), Euroopan parlamentin ja neuvoston direktiivi 2003/87/EY (14), Euroopan parlamentin ja neuvoston direktiivi 2008/98/EY (15), Euroopan parlamentin ja neuvoston direktiivi 2009/31/EY (16) ja Euroopan parlamentin ja neuvoston asetus (EU) N:o 1257/2013 (17).

                  (11)

                  Komissio ehdotti osana kiertotaloutta koskevaa EU:n toimintasuunnitelmaa direktiivien 94/62/EY, 1999/31/EY, 2000/53/EY ja 2008/98/EY muuttamista, jotta korvattaisiin viittaus direktiiviin 91/692/ETY.

                  (12)

                  Sen varmistamiseksi, että tietyt direktiivin 86/278/ETY liitteiden säännökset ovat ajan tasalla, komissiolle olisi siirrettävä valta hyväksyä SEUT 290 artiklan mukaisesti säädösvallan siirron nojalla annettavia delegoituja säädöksiä, jotta kyseiset säännökset voidaan mukauttaa tekniikan ja tieteen kehitykseen. Vastaavasti sen varmistamiseksi, että direktiivin 2009/31/EY liitteet ovat ajan tasalla, komissiolle olisi siirrettävä valta hyväksyä SEUT 290 artiklan mukaisesti säädösvallan siirron nojalla annettavia delegoituja säädöksiä, jotta kyseiset liitteet voidaan mukauttaa tekniikan ja tieteen kehitykseen. Direktiivin 2009/31/EY liitteiden mukauttaminen ei saisi johtaa kyseisiin liitteisiin sisältyvien perusteiden mukaisen turvallisuuden tason tai niiden mukaisten seurantaa koskevien periaatteiden heikkenemiseen. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (18) vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.

                  (13)

                  Asetuksen (EU) N:o 1257/2013 21 artiklan 2 kohdan toisessa alakohdassa viitataan direktiiviin 91/692/ETY, joka on määrä kumota. Kyseisen säännöksen nojalla ensimmäisen raportointimenettelyn on määrä alkaa asetuksen (EU) N:o 1257/2013 soveltamispäivänä. Komissio vahvisti 19 päivänä joulukuuta 2016 täytäntöönpanopäätöksellä (EU) 2016/2323 (19) aluskierrätyslaitosten eurooppalaisen luettelon ensimmäisen version, jäljempänä ’eurooppalainen luettelo’. Asetuksen (EU) N:o 1257/2013 26 artiklan mukaisesti jäsenvaltiot voivat antaa luvan alusten kierrättämiselle eurooppalaiseen luetteloon kuuluvissa alusten kierrätyslaitoksissa ennen kyseisen asetuksen soveltamispäivää. Tällöin ei sovelleta Euroopan parlamentin ja neuvoston asetusta (EY) N:o 1013/2006 (20). Jotta vältetään katkos, jonka aikana tietoa ei kerätä asetuksen (EY) N:o 1013/2006 tai asetuksen (EU) N:o 1257/2013 nojalla, raportoinnissa on aiheellista ottaa käyttöön siirtymäkausi, joka ulottuu asetuksen (EU) N:o 1257/2013 26 artiklan mukaisesta ensimmäisestä ennakoidusta luvan antamispäivästä tietyssä jäsenvaltiossa kyseisen asetuksen soveltamispäivään kussakin jäsenvaltiossa, joka päättää käyttää kyseisessä artiklassa säädettyä siirtymäkautta. Tähän liittyvän kunkin tällaisen jäsenvaltion hallinnollisen taakan rajoittamiseksi ei ole tarpeen, että siirtymäkauden aikana kerätyt tiedot muodostavat erillisen raportin perustan. Sen sijaan olisi pidettävä riittävänä, että nämä tiedot sisällytetään ensimmäiseen säännöllisesti annettavaan raporttiin, joka kattaa kolmivuotisjakson asetuksen (EU) N:o 1257/2013 soveltamispäivästä, tai että ne ovat osa tätä raporttia.

                  (14)

                  Direktiivissä 94/63/EY säädettyä raportointivaatimusta ei enää tarvita kyseisen direktiivin täytäntöönpanon valvontaa varten. Kyseinen säännös olisi sen vuoksi kumottava.

                  (15)

                  Jäsenvaltiot eivät voi riittävällä tavalla saavuttaa tämän päätöksen tavoitetta eli muuttaa tai kumota sellaisia ympäristöraportoinnin alalla annettuja unionin säädöksiä, joita ei enää sovelleta tai jotka eivät ole asianmukaisia, vaan tavoite voidaan sen luonteen vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen tämän tavoitteen saavuttamiseksi.

                  (16)

                  Asetus (EU) N:o 1257/2013 sekä direktiivit 94/63/EY, 2009/31/EY, 86/278/ETY ja 87/217/ETY olisi sen vuoksi muutettava vastaavasti,

            OVAT HYVÄKSYNEET TÄMÄN PÄÄTÖKSEN:
      1 artikla
      Direktiivin 2009/31/EY muuttaminen
      Muutetaan direktiivi 2009/31/EY seuraavasti:

                  1)

                  Korvataan 27 artiklan 1 kohta seuraavasti:
                  ”1.   Jäsenvaltioiden on annettava joka kolmas vuosi komissiolle kertomus tämän direktiivin soveltamisesta 25 artiklan 1 kohdan b alakohdassa tarkoitettu rekisteri mukaan lukien. Ensimmäinen kertomus on toimitettava komissiolle 30 päivään kesäkuuta 2011 mennessä. Kertomuksen pohjana on käytettävä kyselylomaketta tai mallia, jonka komissio hyväksyy täytäntöönpanosäädösten muodossa. Kyseiset täytäntöönpanosäädökset hyväksytään 30 artiklan 2 kohdassa tarkoitettua tarkastelumenettelyä noudattaen. Kyselylomake tai malli lähetetään jäsenvaltioille vähintään kuusi kuukautta ennen kertomuksen toimittamisen määräpäivää.”

                  2)

                  Korvataan 29 artikla seuraavasti:
                  ”29 artikla
                  Liitteiden muuttaminen
                  Siirretään komissiolle valta antaa delegoituja säädöksiä 29 a artiklan mukaisesti liitteiden muuttamiseksi niiden mukauttamiseksi tekniikan ja tieteen kehitykseen. Tällainen mukauttaminen ei saa johtaa liitteeseen I sisältyvien perusteiden mukaisen turvallisuuden tason tai liitteeseen II sisältyvien seurantaa koskevien periaatteiden heikkenemiseen.”

                  3)

                  Lisätään artikla seuraavasti:
                  ”29 a artikla
                  Siirretyn säädösvallan käyttäminen
                  1.   Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.
                  2.   Siirretään komissiolle … päivästä …kuuta 4 heinäkuuta 2018 viiden vuoden ajaksi 29 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Kertomus toimitetaan Euroopan parlamentille ja neuvostolle. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.
                  3.   Euroopan parlamentti tai neuvosto voi milloin tahansa peruuttaa 29 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
                  4.   Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (*1) vahvistettujen periaatteiden mukaisesti.
                  5.   Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
                  6.   Edellä olevan 29 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

                     (*1)  EUVL L 123, 12.5.2016, s. 1.”"

                  4)

                  Korvataan 30 artikla seuraavasti:
                  ”30 artikla
                  Komiteamenettely
                  1.   Komissiota avustaa Euroopan parlamentin ja neuvoston asetuksen (EU) N:o 525/2013 (*2) 26 artiklalla perustettu ilmastonmuutoskomitea. Kyseinen komitea on Euroopan parlamentin ja neuvoston asetuksessa (EU) N:o 182/2011 (*3) tarkoitettu komitea.
                  2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.

                     (*2)  Euroopan parlamentin ja neuvoston asetus (EU) N:o 525/2013, annettu 21 päivänä toukokuuta 2013, järjestelmästä kasvihuonekaasupäästöjen seuraamiseksi ja niistä raportoimiseksi sekä muista ilmastonmuutosta koskevista tiedoista raportoimiseksi kansallisella ja unionin tasolla sekä päätöksen N:o 280/2004/EY kumoamisesta (EUVL L 165, 18.6.2013, s. 13)."

                     (*3)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).”"

            2 artikla
      Direktiivin 86/278/ETY muuttaminen
      Muutetaan direktiivi 86/278/ETY seuraavasti:

                  1)

                  Korvataan 13 artikla seuraavasti:
                  ”13 artikla
                  Siirretään komissiolle valta antaa delegoituja säädöksiä 15 a artiklan mukaisesti liitteiden muuttamiseksi niiden mukauttamiseksi tekniikan ja tieteen kehitykseen.
                  Ensimmäistä kohtaa ei sovelleta liitteissä I A, I B ja I C lueteltuihin muuttujiin ja lukuarvoihin, sellaisiin tekijöihin, jotka voivat vaikuttaa lukuarvojen arviointiin, eikä liitteissä II A ja II B tarkoitettuihin analyysimuuttujiin.”

                  2)

                  Kumotaan 14 artikla.

                  3)

                  Korvataan 15 artikla seuraavasti:
                  ”15 artikla
                  1.   Komissiota avustaa Euroopan parlamentin ja neuvoston direktiivin 2008/98/EY (*4) 39 artiklalla perustettu komitea. Kyseinen komitea on Euroopan parlamentin ja neuvoston asetuksessa (EU) N:o 182/2011 (*5) tarkoitettu komitea.
                  2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.

                     (*4)  Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3)."

                     (*5)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).”"

                  4)

                  Lisätään artikla seuraavasti:
                  ”15 a artikla
                  1.   Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.
                  2.   Siirretään komissiolle … päivästä …kuuta 4 heinäkuuta 2018 viiden vuoden ajaksi 13 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Kertomus toimitetaan Euroopan parlamentille ja neuvostolle. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.
                  3.   Euroopan parlamentti tai neuvosto voi milloin tahansa peruuttaa 13 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
                  4.   Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (*6) vahvistettujen periaatteiden mukaisesti.
                  5.   Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
                  6.   Edellä olevan 13 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

                     (*6)  EUVL L 123, 12.5.2016, s. 1.”"

                  5)

                  Korvataan 17 artiklan ensimmäinen kohta seuraavasti:
                  ”Jäsenvaltioiden on joka kolmas vuosi toimitettava komissiolle tietoja tämän direktiivin täytäntöönpanosta sektorikohtaisessa kertomuksessa, joka kattaa myös muut asiaankuuluvat yhteisön direktiivit. Sektorikohtaiset kertomukset on laadittava komission täytäntöönpanosäädöksen muodossa hyväksymän kyselylomakkeen tai kaavan pohjalta. Tämä täytäntöönpanosäädös hyväksytään 15 artiklan 2 kohdassa tarkoitettua tarkastelumenettelyä noudattaen. Kyselylomake tai kaava lähetetään jäsenvaltioille kuusi kuukautta ennen sen jakson alkua, jolta kertomus laaditaan. Kertomus on toimitettava komissiolle yhdeksän kuukauden kuluessa sen kolmivuotiskauden päättymisestä, jota kertomus koskee.”

            3 artikla
      Direktiivin 87/217/ETY muuttaminen
      Kumotaan direktiivin 87/217/ETY 13 artiklan 1 kohta.
      4 artikla
      Asetuksen (EU) N:o 1257/2013 muuttaminen
      Korvataan asetuksen (EU) N:o 1257/2013 21 artiklan 2 kohta seuraavasti:

         ”2.   Kunkin raportin on katettava kolme vuotta, ja se on toimitettava komissiolle sähköisesti viimeistään yhdeksän kuukauden kuluttua sen kattaman kolmen vuoden jakson päättymisestä.
         Ensimmäisen sähköisen raportin on katettava kolmen vuoden jakso 32 artiklan 1 kohdan mukaisesta tämän asetuksen soveltamispäivästä. Jos jäsenvaltio antaa luvan alusten kierrättämiselle eurooppalaiseen luetteloon kuuluvissa alusten kierrätyslaitoksissa ennen tämän asetuksen soveltamispäivää 26 artiklan mukaisesti, kyseisen jäsenvaltion ensimmäisen sähköisen raportin on katettava myös jakso tällaisen luvan antamispäivästä tämän asetuksen soveltamispäivään.
         Komissio julkaisee kertomuksen tämän asetuksen soveltamisesta viimeistään yhdeksän kuukauden kuluttua siitä, kun se on vastaanottanut jäsenvaltioiden raportit.”

      5 artikla
      Direktiivin 94/63/EY muuttaminen
      Muutetaan direktiivi 94/63/EY seuraavasti:

                  1)

                  Korvataan 4 artiklan 4 kohdan toinen alakohta seuraavasti:
                  ”Jäsenvaltioiden on ilmoitettava komissiolle niistä varastoalueista, joille tällainen poikkeus on myönnetty.”

                  2)

                  Korvataan 6 artiklan 4 kohdan toinen alakohta seuraavasti:
                  ”Jäsenvaltioiden on toimitettava komissiolle yksityiskohtaiset tiedot niistä alueista, joille ne aikovat myöntää edellä tarkoitetun poikkeuksen, ja tämän jälkeen kaikista näiden alueiden luetteloon tehdyistä muutoksista.”

                  3)

                  Korvataan 9 artikla seuraavasti:
                  ”9 artikla
                  Valvonta ja kertomusten antaminen
                  Komissiota kehotetaan liittämään kertomuksiinsa tarvittaessa ehdotuksia tämän direktiivin muuttamisesta ja erityisesti sen soveltamisalan laajentamisesta siten, että se koskisi myös laivojen lastauksessa vapautuvien höyryjen rajoittamis- ja talteenottojärjestelmiä.”

            6 artikla
      Direktiivin 91/692/ETY kumoaminen
      Kumotaan direktiivi 91/692/ETY.
      7 artikla
      Voimaantulo
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tehty Strasbourgissa 30 päivänä toukokuuta 2018.

               Euroopan parlamentin puolesta

               Puhemies

            A. TAJANI

               Neuvoston puolesta

               Puheenjohtaja

            L. PAVLOVA

         (1)  EUVL C 173, 31.5.2017, s. 82.

         (2)  Euroopan parlamentin kanta, vahvistettu 18. huhtikuuta 2018 (ei vielä julkaistu virallisessa lehdessä), ja neuvoston päätös, tehty 14. toukokuuta 2018.

         (3)  Neuvoston direktiivi 86/278/ETY, annettu 12 päivänä kesäkuuta 1986, ympäristön, erityisesti maaperän, suojelusta käytettäessä puhdistamolietettä maanviljelyssä (EYVL L 181, 4.7.1986, s. 6).

         (4)  Neuvoston direktiivi 87/217/ETY, annettu 19 päivänä maaliskuuta 1987, asbestin aiheuttaman ympäristön pilaantumisen ehkäisemisestä ja vähentämisestä (EYVL L 85, 28.3.1987, s. 40).

         (5)  Neuvoston direktiivi 91/692/ETY, annettu 23 päivänä joulukuuta 1991, eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä (EYVL L 377, 31.12.1991, s. 48).

         (6)  Euroopan parlamentin ja neuvoston direktiivi 94/63/EY, annettu 20 päivänä joulukuuta 1994, bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (VOC) päästöjen torjunnasta (EYVL L 365, 31.12.1994, s. 24).

         (7)  Euroopan parlamentin ja neuvoston direktiivi 2000/60/EY, annettu 23 päivänä lokakuuta 2000, yhteisön vesipolitiikan puitteista (EYVL L 327, 22.12.2000, s. 1).

         (8)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).

         (9)  Euroopan parlamentin ja neuvoston direktiivi 2007/2/EY, annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta (EUVL L 108, 25.4.2007, s. 1).

         (10)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

         (11)  Euroopan parlamentin ja neuvoston direktiivi 94/62/EY, annettu 20 päivänä joulukuuta 1994, pakkauksista ja pakkausjätteistä (EYVL L 365, 31.12.1994, s. 10).

         (12)  Neuvoston direktiivi 1999/31/EY, annettu 26 päivänä huhtikuuta 1999, kaatopaikoista (EYVL L 182, 16.7.1999, s. 1).

         (13)  Euroopan parlamentin ja neuvoston direktiivi 2000/53/EY, annettu 18 päivänä syyskuuta 2000, romuajoneuvoista (EYVL L 269, 21.10.2000, s. 34).

         (14)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta (EUVL L 275, 25.10.2003, s. 32).

         (15)  Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).

         (16)  Euroopan parlamentin ja neuvoston direktiivi 2009/31/EY, annettu 23 päivänä huhtikuuta 2009, hiilidioksidin geologisesta varastoinnista ja neuvoston direktiivin 85/337/ETY sekä Euroopan parlamentin ja neuvoston direktiivien 2000/60/EY, 2001/80/EY, 2004/35/EY, 2006/12/EY ja 2008/1/EY ja asetuksen (EY) N:o 1013/2006 muuttamisesta (EUVL L 140, 5.6.2009, s. 114).

         (17)  Euroopan parlamentin ja neuvoston asetus (EU) N:o 1257/2013, annettu 20 päivänä marraskuuta 2013, aluskierrätyksestä sekä asetuksen (EY) N:o 1013/2006 ja direktiivin 2009/16/EY muuttamisesta (EUVL L 330, 10.12.2013, s. 1).

         (18)  EUVL L 123, 12.5.2016, s. 1.

         (19)  Komission täytäntöönpanopäätös (EU) 2016/2323, annettu 19 päivänä joulukuuta 2016, aluskierrätyslaitosten eurooppalaisen luettelon vahvistamisesta Euroopan parlamentin ja neuvoston asetuksen (EU) N:o 1257/2013 mukaisesti (EUVL L 345, 20.12.2016, s. 119).

         (20)  Euroopan parlamentin ja neuvoston asetus (EY) N:o 1013/2006, annettu 14 päivänä kesäkuuta 2006, jätteiden siirrosta (EUVL L 190, 12.7.2006, s. 1).


Neuvoston asetukseen (EY) N:o 139/2004 perustuva komission päätös (tehty 04/06/2018) keskittymän (Asia N:o COMP/M.8906 - Goodyear / Bridgestone) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös, annettu 13 päivänä heinäkuuta 2018, Euroopan tasa-arvoinstituutin hallintoneuvoston yhden varajäsenen nimeämisestä Kreikan osalta

text:
               18.7.2018

               FI

               Euroopan unionin virallinen lehti

               C 251/5

         NEUVOSTON PÄÄTÖS,
   annettu 13 päivänä heinäkuuta 2018,
   Euroopan tasa-arvoinstituutin hallintoneuvoston yhden varajäsenen nimeämisestä Kreikan osalta
   (2018/C 251/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan tasa-arvoinstituutin perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (1) ja erityisesti sen 10 artiklan,
   sekä katsoo seuraavaa:

               (1)

               Neuvosto nimesi 26 päivänä toukokuuta 2016 antamallaan päätöksellä (2) Euroopan tasa-arvoinstituutin hallintoneuvoston 18 jäsentä ja 17 varajäsentä 1 päivänä kesäkuuta 2016 alkavaksi ja 31 päivänä toukokuuta 2019 päättyväksi kaudeksi.

               (2)

               Kreikan hallitus on esittänyt ehdokkaan avoinna olevaan varajäsenen paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö Euroopan tasa-arvoinstituutin hallintoneuvostoon varajäseneksi Kreikan osalta jäljellä olevaksi toimikaudeksi eli 31 päivään toukokuuta 2019.
   HALLITUSTEN EDUSTAJAT

               Maa

               Jäsenet

               Varajäsenet

               Kreikka

               Dimitrios PLATIS

         2 artikla
   Neuvosto nimeää myöhemmin ne varsinaiset jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä heinäkuuta 2018.

            Neuvoston puolesta

            Puheenjohtaja

         H. LÖGER

      (1)  EUVL L 403, 30.12.2006, s. 9.

      (2)  Neuvoston päätös, annettu 26 päivänä toukokuuta 2016, Euroopan tasa-arvoinstituutin hallintoneuvoston jäsenten ja varajäsenten nimeämisestä (EUVL C 199, 4.6.2016, s. 5).


title: Komission päätös, annettu 17 päivänä heinäkuuta 2018, terveyden edistämisen, sairauksien ehkäisyn ja ei-tarttuvien tautien hallinnan ohjausryhmä -nimisen komission asiantuntijaryhmän perustamisesta sekä harvinaisia sairauksia käsittelevän komission asiantuntijaryhmän perustamisesta annetun päätöksen sekä syöväntorjuntaa käsittelevän komission asiantuntijaryhmän perustamisesta annetun päätöksen kumoamisesta (ETA:n kannalta merkityksellinen teksti.)

text:
               18.7.2018

               FI

               Euroopan unionin virallinen lehti

               C 251/9

         KOMISSION PÄÄTÖS,
   annettu 17 päivänä heinäkuuta 2018,
   terveyden edistämisen, sairauksien ehkäisyn ja ei-tarttuvien tautien hallinnan ohjausryhmä -nimisen komission asiantuntijaryhmän perustamisesta sekä harvinaisia sairauksia käsittelevän komission asiantuntijaryhmän perustamisesta annetun päätöksen sekä syöväntorjuntaa käsittelevän komission asiantuntijaryhmän perustamisesta annetun päätöksen kumoamisesta
   (ETA:n kannalta merkityksellinen teksti)
   (2018/C 251/07)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 168 artiklan 2 kohdan mukaisesti jäsenvaltioiden on sovitettava yhteydessä komission kanssa keskenään yhteen politiikkansa ja toimintaohjelmansa kyseisen artiklan 1 kohdassa tarkoitetuilla aloilla. Komissio voi kiinteässä yhteydessä jäsenvaltioihin tehdä aiheellisia aloitteita tämän yhteensovittamisen edistämiseksi, erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten.

               (2)

               Neuvosto antoi 7 päivänä joulukuuta 2010 päätelmät ”Innovatiiviset lähestymistavat kroonisiin sairauksiin kansanterveys- ja terveydenhuoltojärjestelmissä” (1), jossa jäsenvaltioita kehotetaan kartoittamaan ja vaihtamaan hyviä käytäntöjä kroonisten sairauksien alalla.

               (3)

               Komissio antoi 4 päivänä huhtikuuta 2014 tehokkaita, helposti saavutettavia ja sopeutumiskykyisiä terveydenhuoltojärjestelmiä koskevan tiedonannon (2), jossa esitetään, että aloitteissa, joiden avulla unioni voi tukea jäsenvaltioiden poliittisia päättäjiä, keskitytään jatkossa menetelmiin ja välineisiin, joiden avulla jäsenvaltiot voivat tehostaa terveydenhuoltojärjestelmiään ja tehdä niistä helposti saavutettavat ja sopeutumiskykyiset.

               (4)

               Komissio antoi 22 päivänä marraskuuta 2016 tiedonannon ”Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle Seuraavat toimet Euroopan kestävän tulevaisuuden varmistamiseksi: Kestävyyttä edistävät EU:n toimet” (3); siinä todetaan, että unioni on täysin sitoutunut edelläkävijänä Yhdistyneiden kansakuntien puitteissa hyväksytyn Agenda 2030 -toimintaohjelman ja sen kestävän kehityksen tavoitteiden täytäntöönpanoon. Erityisesti edistämällä kestävän kehityksen tavoitteeseen 3 ”Taata terveellinen elämä ja hyvinvointi kaiken ikäisille” liittyviä toimia unioni täydentää jäsenvaltioiden toimia antamalla lainsäädäntöä ja tekemällä muita aloitteita, jotka liittyvät kansanterveyteen, terveydenhuoltojärjestelmiin ja ympäristöön liittyviin terveysongelmiin. Komissio auttaa jäsenvaltioita pääsemään tavoitteeseen 3 kuuluviin tavoitteisiin, erityisesti vähentämällä kuolleisuutta kroonisiin sairauksiin.

               (5)

               Euroopan parlamentin ja neuvoston asetuksessa (EU) No 282/2014 (4), jolla perustetaan unionin kolmas terveysalan toimintaohjelma (2014–2020), säädetään, että yksi ohjelman temaattisista painopisteistä on edistää terveyttä, ehkäistä sairauksia ja tukea terveille elintavoille myönteistä ympäristöä. Tähän painopisteeseen kuuluvilla toimilla tuetaan muun muassa unionin tason yhteistyötä ja verkostoitumista, jolla pyritään ehkäisemään kroonisia sairauksia, myös syöpää, ikään liittyviä sairauksia ja hermoston rappeutumissairauksia, ja parantamaan niihin reagoimista vaihtamalla osaamista ja hyviä toimintamalleja sekä kehittämällä yhteisiä ei-tarttuvien tautien ennaltaehkäisyyn, varhaiseen havaitsemiseen ja hallintaan liittyviä toimia.

               (6)

               Näiden kansanterveyden alalla annettujen sitoumusten ja velvoitteiden vuoksi on tarpeen perustaa terveyden edistämistä, sairauksien ehkäisyä ja ei-tarttuvien tautien hallintaa käsittelevä asiantuntijaryhmä ja määritellä sen tehtävät ja rakenne.

               (7)

               Komission päätöksessä C(2016) 3301 (5) vahvistetaan tarkistetut säännöt kaikille komission asiantuntijaryhmille. Uusilla säännöillä pyritään selkeyttämään asiantuntijaryhmien kokoonpanoa ja lisäämään sen avoimuutta. Näin ollen terveyden edistämistä, sairauksien ehkäisyä ja ei-tarttuvien tautien hallintaa käsittelevän komission asiantuntijaryhmän rakenne ja tehtävät olisi määriteltävä kyseisen päätöksen mukaisesti.

               (8)

               Asiantuntijaryhmän olisi tarjottava neuvoja ja asiantuntemusta komissiolle sen muotoillessa ja toteuttaessa unionin toimia terveyden edistämisen, sairauksien ehkäisyn ja ei-tarttuvien tautien hallinnan alalla ja edistettävä asiaan liittyvien kokemusten, toimintalinjojen ja käytäntöjen vaihtoa jäsenvaltioiden ja asiaan liittyvien eri osapuolten välillä.

               (9)

               Asiantuntijaryhmän olisi neuvottava komissiota hyvien ja parhaiden käytäntöjen valinnassa, jotta niiden siirtoa ja laajempaa omaksumista jäsenvaltioissa voidaan tukea EU:n terveysalan toimintaohjelman tai muiden unionin rahoitusvälineiden avulla.

               (10)

               Asiantuntijaryhmän olisi autettava jäsenvaltioita saavuttamaan kestävän kehityksen tavoite 3 ja erityisesti vähentämään ennenaikaista kuolleisuutta ei-tarttuviin tauteihin.

               (11)

               Asiantuntijaryhmän olisi neuvottava komissiota sen pyrkimyksissä sovittaa yhteen toimia, joilla edesautetaan ei-tarttuvien tautien aiheuttaman ennenaikaisen kuolleisuuden vähenemistä.

               (12)

               Asiantuntijaryhmän olisi neuvottava komissiota tutkimustulosten hyödyntämisen parantamisessa terveyden edistämisen, sairauksien ehkäisyn ja ei-tarttuvien tautien hallinnan alalla.

               (13)

               Asiantuntijaryhmän olisi sovitettava toimiaan yhteen terveystietoja käsittelevän asiantuntijaryhmän (EGHI) kanssa, joka neuvoo komissiota näyttöön perustuvan terveyspolitiikan painopisteissä, teknisissä ratkaisuissa ja terveystietoihin liittyvissä tarpeissa. Asiantuntijaryhmän olisi erityisesti hyödynnettävä EGHIn tietämystä arvioidessaan parhaiden käytäntöjen siirto- ja täytäntöönpanoprosessia ja siitä saatavia tuloksia.

               (14)

               Asiantuntijaryhmän olisi koostuttava jäsenvaltioiden viranomaisista, jotta parhaiden käytäntöjen ja toimintalinjojen tehokas siirto ja täytäntöönpano maiden välillä voitaisiin varmistaa.

               (15)

               Olisi vahvistettava säännöt, joiden mukaisesti ryhmän jäsenet saavat julkistaa tietoja.

               (16)

               Henkilötietojen käsittelyssä asiantuntijaryhmän olisi noudatettava Euroopan parlamentin ja neuvoston asetusta (EY) N:o 45/2001 (6).

               (17)

               Koska terveyden edistämisen, sairauksien ehkäisyn ja ei-tarttuvien tautien hallinnan ohjausryhmä -niminen komission asiantuntijaryhmä käsittelee jatkossa asioita, jotka tällä hetkellä kuuluvat harvinaisia sairauksia käsittelevän komission asiantuntijaryhmän perustamisesta ja päätöksen 2009/872/EY kumoamisesta 30 päivänä heinäkuuta 2013 annetulla komission päätöksellä, jäljempänä ’päätös harvinaisia sairauksia käsittelevän komission asiantuntijaryhmän perustamisesta’ (7) perustetun harvinaisia sairauksia käsittelevän asiantuntijaryhmän toimeksiantoon, ja syöväntorjuntaa käsittelevän komission asiantuntijaryhmän perustamisesta ja päätöksen 96/469/EY kumoamisesta 3 päivänä kesäkuuta 2014 annetulla komission päätöksellä, jäljempänä ’päätös syöväntorjuntaa käsittelevän komission asiantuntijaryhmän perustamisesta’ (8), perustetun syöväntorjuntaa käsittelevän asiantuntijaryhmän toimeksiantoon, kyseiset päätökset olisi kumottava.

               (18)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko sen jatkaminen suotavaa,

         ON PÄÄTTÄNYT SEURAAVAA:
   1 artikla
   Kohde
   Perustetaan asiantuntijaryhmä ”Terveyden edistämisen, sairauksien ehkäisyn ja ei-tarttuvien tautien hallinnan ohjausryhmä”, jäljempänä ’ryhmä’.
   2 artikla
   Tehtävät
   Ryhmän tehtävänä on

               a)

               avustaa ja neuvoa komissiota sellaisten aloitteiden tekemisessä, joilla edistetään jäsenvaltioiden välistä yhteensovittamista, jotta ei-tarttuvien tautien aiheuttamiin haasteisiin unionissa voidaan puuttua;

               b)

               neuvoa komissiota parhaiden käytäntöjen valinnassa, jotta niiden siirtoa ja täytäntöönpanoa jäsenvaltioissa voidaan tukea EU:n terveysalan toimintaohjelman tai muiden unionin rahoitusvälineiden avulla terveyden edistämisen, sairauksien ehkäisyn ja ei-tarttuvien tautien hallinnan alalla;

               c)

               tukea komissiota kestävän kehityksen toimintaohjelmaan 2030 kuuluvan kestävän kehityksen tavoitteen 3 ”Taata terveellinen elämä ja hyvinvointi kaiken ikäisille” saavuttamisessa ja erityisesti ei-tarttuvien tautien aiheuttaman ennenaikaisen kuolleisuuden vähenemisessä tapahtuneen edistymisen seurannassa;

               d)

               neuvoa komissiota sen pyrkimyksissä sovittaa yhteen toimia, joilla edesautetaan ei-tarttuvien tautien aiheuttaman ennenaikaisen kuolleisuuden vähenemistä;

               e)

               neuvoa komissiota tutkimustulosten hyödyntämisen parantamisesta terveyden edistämisen, sairauksien ehkäisyn ja ei-tarttuvien tautien hallinnan alalla.

               f)

               arvioida parhaiden käytäntöjen siirron ja täytäntöönpanon tuloksia yhteistyössä terveystietoja käsittelevän asiantuntijaryhmän kanssa, joka antaa neuvoja terveyden edistämiseen, sairauksien ehkäisyyn ja ei-tarttuvien tautien hallintaan liittyvistä terveystiedoista.

         3 artikla
   Kuuleminen
   Komissio voi kuulla ryhmää mistä tahansa 2 artiklassa tarkoitetusta aiheesta.
   4 artikla
   Jäsenyys
   1.   Ryhmässä on enintään yksi jäsen jäsenvaltiota kohti. Jäsenvaltion on ilmoitettava komissiolle asiantuntijaryhmän jäseneksi nimeämänsä viranomainen.
   2.   Kunkin jäsenen on nimettävä pysyvä edustaja ja yksi varajäsen, joiden on oltava virkamiehiä tai julkisen sektorin työntekijöitä. Jäsenten on ilmoitettava tämä tieto komissiolle ja varmistettava, että niiden edustajat tarjoavat riittävän korkeatasoista asiantuntemusta.
   3.   Jäsenet voivat nimetä edustajia myös tapauskohtaisesti kokouksensa esityslistasta riippuen.
   5 artikla
   Puheenjohtaja
   Ryhmän puheenjohtajana toimii komission terveyden ja elintarviketurvallisuuden pääosaston edustaja.
   6 artikla
   Toiminta
   1.   Ryhmä toimii horisontaalisia sääntöjä noudattaen terveyden ja elintarviketurvallisuuden pääosaston pyynnöstä tai komission muiden yksiköiden pyynnöstä, jos siitä on sovittu terveyden ja elintarviketurvallisuuden pääosaston kanssa.
   2.   Ryhmän kokoukset pidetään pääsääntöisesti komission tiloissa.
   3.   Terveyden ja elintarviketurvallisuuden pääosasto huolehtii sihteeripalveluista. Komission muiden osastojen virkamiehet, joita asia koskee, voivat osallistua ryhmän ja sen alaryhmien kokouksiin.
   4.   Ryhmä voi terveyden ja elintarviketurvallisuuden pääosaston suostumuksella ja jäsentensä yksinkertaisella enemmistöllä päättää tehdä asian käsittelystä julkista.
   5.   Esityslistan kustakin kohdasta käyty keskustelu ja ryhmän antamat lausunnot on merkittävä pöytäkirjaan täsmällisesti ja kattavasti. Sihteeristö laatii pöytäkirjan puheenjohtajan alaisuudessa.
   6.   Ryhmä antaa lausuntonsa, suosituksensa ja raporttinsa yhteisymmärryksessä. Äänestyksissä äänestyksen tulos määräytyy jäsenten yksinkertaisella enemmistöllä. Vastaan äänestäneillä jäsenillä on oikeus siihen, että lausuntoon, suositukseen tai raporttiin liitetään yhteenveto niiden kannan perusteluista.
   7 artikla
   Alaryhmät
   1.   Komission terveyden ja elintarviketurvallisuuden pääosasto voi perustaa alaryhmiä tarkastelemaan erityisiä kysymyksiä komission määrittelemän toimeksiannon perusteella. Alaryhmät noudattavat toiminnassaan horisontaalisia sääntöjä ja raportoivat ryhmälle. Ne lakkautetaan heti kun ne ovat suorittaneet toimeksiantonsa.
   2.   Jäsenet voivat nimetä alaryhmiin edustajikseen sellaisia virkamiehiä tai julkisen sektorin työntekijöitä, jotka eivät ole heidän pysyvinä edustajinaan asiantuntijaryhmässä.
   8 artikla
   Kutsutut asiantuntijat
   Terveyden ja elintarviketurvallisuuden pääosasto voi kutsua asiantuntijoita, joilla on erityisasiantuntemusta jostakin esityslistalla olevasta asiasta, osallistumaan ryhmän tai alaryhmien työskentelyyn tapauskohtaisesti.
   9 artikla
   Tarkkailijat
   1.   EFTA-valtioiden edustajat, jotka ovat Euroopan talousalueesta tehdyn sopimuksen osapuolina, voivat osallistua tarkkailijoina ryhmän kokouksiin.
   2.   Puheenjohtaja voi myöntää tarkkailijan aseman ehdokasmaille ja muille kolmansille maille silloin, kun on unionin edun mukaista, että kyseinen maa osallistuu asiantuntijaryhmän työhön, etenkin kansainvälisen sopimuksen, hallinnollisen järjestelyn tai unionin lainsäädännön perusteella. Tarkkailijan aseman saaneet julkisyhteisöt nimeävät edustajansa.
   3.   Puheenjohtaja voi sallia tarkkailijoiden ja niiden edustajien osallistuvan ryhmän keskusteluihin ja tarjoavan asiantuntemustaan. Heillä ei kuitenkaan ole äänioikeutta eivätkä he osallistu ryhmän antamien suositusten tai ohjeiden laatimiseen.
   10 artikla
   Työjärjestys
   Ryhmä vahvistaa työjärjestyksensä jäsentensä yksinkertaisella enemmistöllä terveyden ja elintarviketurvallisuuden pääosaston ehdotuksesta ja sen suostumuksella asiantuntijaryhmien työjärjestysmallia ja horisontaalisia sääntöjä noudattaen.
   11 artikla
   Salassapitovelvollisuus ja turvallisuusluokiteltujen tietojen käsittely
   Ryhmän ja alaryhmien jäsenten sekä kutsuttujen asiantuntijoiden on noudatettava salassapitovelvollisuutta, jota perussopimusten ja niiden täytäntöönpanosääntöjen nojalla sovelletaan kaikkiin toimielinten jäseniin ja niiden henkilöstöön, sekä unionin turvallisuusluokiteltujen tietojen suojaamista koskevia komission sääntöjä, jotka on vahvistettu komission päätöksissä (EU, Euratom) 2015/443 (9) ja (EU, Euratom) 2015/444 (10). Komissio voi toteuttaa kaikki aiheelliset toimenpiteet, jos kyseiset henkilöt eivät noudata näitä velvollisuuksia.
   12 artikla
   Avoimuus
   1.   Ryhmä ja sen alaryhmät on rekisteröitävä asiantuntijaryhmien rekisteriin.
   2.   Asiantuntijaryhmien rekisterissä julkaistaan ryhmästä (asiantuntijaryhmästä ja sen alaryhmistä) seuraavat tiedot:

               a)

               jäsenvaltioiden viranomaisten nimet;

               b)

               tarkkailijoina toimivien julkisyhteisöjen nimet.

         3.   Kaikki asiaankuuluvat asiakirjat, kuten kokousten esityslistat, pöytäkirjat ja osallistujien kannanotot, on asetettava saataville joko asiantuntijaryhmien rekisterissä tai erityisellä verkkosivustolla, johon on linkki rekisteristä. Pääsy tällaiselle verkkosivustolle ei saa edellyttää käyttäjän rekisteröitymistä, eikä sitä saa rajoittaa millään muullakaan tavalla. Varsinkin esityslista ja muut olennaiset tausta-asiakirjat on julkaistava hyvissä ajoin ennen kokousta ja pöytäkirja pian kokouksen jälkeen. Julkaisemisesta voi poiketa vain silloin kun katsotaan, että asiakirjan sisältämien tietojen ilmaiseminen vaarantaisi julkisen tai yksityisen edun suojan Euroopan parlamentin ja neuvoston asetuksen (EY) N:o 1049/2001 (11) 4 artiklassa määritellyllä tavalla.
   13 artikla
   Kokouskulut
   1.   Ryhmän ja alaryhmien toimintaan osallistuvat henkilöt eivät saa palkkiota tarjoamistaan palveluista.
   2.   Komissio korvaa ryhmän ja alaryhmien toimintaan osallistuvien henkilöiden matka- ja oleskelukulut. Kulut korvataan voimassa olevien komission säännösten mukaisesti ja vuosittaisessa määrärahojen kohdentamista koskevassa menettelyssä komission osastoille myönnettyjen käytettävissä olevien määrärahojen puitteissa.
   14 artikla
   Kumoaminen
   Kumotaan päätös harvinaisia sairauksia käsittelevän komission asiantuntijaryhmän perustamisesta ja päätös syöväntorjuntaa käsittelevän komission asiantuntijaryhmän perustamisesta.
   15 artikla
   Soveltaminen
   Tätä päätöstä sovelletaan 31 päivään joulukuuta 2023 asti.

      Tehty Brysselissä 17 päivänä heinäkuuta 2018.

            Komission puolesta

         Vytenis ANDRIUKAITIS

            Komission jäsen

      (1)  EUVL C 74, 8.3.2011, s. 4.

      (2)  COM(2014) 215 final, 4.4.2014.

      (3)  COM(2016) 739 final, 22.11.2016.

      (4)  Euroopan parlamentin ja neuvoston asetus (EU) N:o 282/2014, annettu 11 päivänä maaliskuuta 2014, unionin kolmannen terveysalan toimintaohjelman perustamisesta (2014–2020) ja päätöksen N:o 1350/2007/EY kumoamisesta (EUVL L 86, 21.3.2014, s. 1).

      (5)  Komission päätös C(2016) 3301 final, annettu 30 päivänä toukokuuta 2016, komission asiantuntijaryhmien perustamista ja toimintaa koskevien horisontaalisten sääntöjen vahvistamisesta.

      (6)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (7)  Komission päätös, annettu 30 päivänä heinäkuuta 2013, harvinaisia sairauksia käsittelevän asiantuntijaryhmän perustamisesta ja päätöksen 2009/872/EY kumoamisesta (EUVL C 219, 31.7.2013, s 4).

      (8)  Komission päätös, annettu 3 päivänä kesäkuuta 2014, syöväntorjuntaa käsittelevän komission asiantuntijaryhmän perustamisesta ja päätöksen 96/469/EY kumoamisesta (EUVL C 167, 4.6.2014, s. 4).

      (9)  Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41).

      (10)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).

      (11)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).


title: Neuvoston päätös (EU, Euratom) 2018/1014, annettu 13 päivänä heinäkuuta 2018, Euroopan talous- ja sosiaalikomitean jäsenen, jota Itävallan tasavalta on ehdottanut, nimeämisestä

text:
               18.7.2018

               FI

               Euroopan unionin virallinen lehti

               L 181/84

         NEUVOSTON PÄÄTÖS (EU, Euratom) 2018/1014,
   annettu 13 päivänä heinäkuuta 2018,
   Euroopan talous- ja sosiaalikomitean jäsenen, jota Itävallan tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Itävallan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Thomas DELAPINAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Judith VORBACH, EU-Referentin der Arbeiterkammer Oberösterreich, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä heinäkuuta 2018.

            Neuvoston puolesta

            Puheenjohtaja

         H. LÖGER

      (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

      (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).


title: Neuvoston päätös (YUTP) 2018/1087, annettu 30 päivänä heinäkuuta 2018, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

text:
                  31.7.2018

                  FI

                  Euroopan unionin virallinen lehti

                  L 194/152

         NEUVOSTON PÄÄTÖS (YUTP) 2018/1087,
         annettu 30 päivänä heinäkuuta 2018,
         Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 27 päivänä toukokuuta 2016 päätöksen (YUTP) 2016/849 (1) Korean demokraattista kansantasavaltaa koskevista rajoittavista toimenpiteistä.

                     (2)

                     Päätöksen (YUTP) 2016/849 36 artiklan 2 kohdan mukaisesti neuvosto on tarkistanut kyseisen päätöksen liitteissä II, III, V ja VI olevaa nimettyjen henkilöiden ja yhteisöjen luetteloa.

                     (3)

                     Neuvosto on todennut, että päätös (YUTP) 2016/849, mukaan lukien sen liitteissä II ja III olevat henkilöitä ja yhteisöjä koskevat tietyt merkinnät, olisi saatettava ajan tasalle.

                     (4)

                     Päätös (YUTP) 2016/849 olisi sen vuoksi muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös (YUTP) 2016/849 seuraavasti:

                        1)

                        Korvataan 23 artiklan 1 ja 2 kohta seuraavasti:

                           ”23 artikla

                              1.   Jäsenvaltioiden on toteutettava tarvittavat toimenpiteet estääkseen seuraavien henkilöiden pääsyn alueelleen tai kulun alueensa kautta:

                                          a)

                                          liitteessä I luetellut, pakotekomitean tai YK:n turvallisuusneuvoston nimeämät henkilöt ja heidän perheenjäsenensä tai heidän puolestaan tai johdollaan toimivat henkilöt, jotka ovat vastuussa ydinohjelmiin, ballististen ohjusten ohjelmiin tai muihin joukkotuhoaseohjelmiin liittyvästä Korean demokraattisen kansantasavallan politiikasta, mukaan lukien sen tukeminen tai edistäminen;

                                          b)

                                          liitteessä II luetellut henkilöt, jotka eivät kuulu liitteeseen I ja jotka

                                                      i)

                                                      ovat vastuussa Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista, mukaan lukien niiden tukeminen tai edistäminen, tai heidän puolestaan tai johdollaan toimivat henkilöt,

                                                      ii)

                                                      tarjoavat Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia edistäviä rahoituspalveluja tai järjestävät tällaisia ohjelmia mahdollisesti edistävien varojen, muun omaisuuden tai muiden resurssien siirtämistä jäsenvaltioiden alueelle, jäsenvaltioiden alueen kautta tai jäsenvaltioiden alueelta käsin taikka siten, että niihin osallistuu jäsenvaltioiden kansalaisia tai jäsenvaltioiden lainsäädännön mukaisesti järjestäytyneitä yhteisöjä tai jäsenvaltioiden alueella oleskelevia henkilöitä tai jäsenvaltioiden alueelle sijoittautuneita rahoituslaitoksia,

                                                      iii)

                                                      osallistuvat, myös rahoituspalveluja tarjoamalla, aseiden ja kaikenlaisten niihin liittyvien tarvikkeiden toimittamiseen Korean demokraattiselle kansantasavallalle tai niiden toimittamiseen sieltä tai jotka osallistuvat Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia mahdollisesti edistävien tuotteiden, tarvikkeiden, laitteiden, tavaroiden ja teknologian toimittamiseen Korean demokraattiselle kansantasavallalle;

                                          c)

                                          tämän päätöksen liitteessä III luetellut, liitteessä I tai II lueteltujen henkilöiden tai yhteisöjen puolesta tai johdolla työskentelevät henkilöt, jotka eivät kuulu liitteeseen I tai II, ja henkilöt, jotka avustavat pakotteiden kiertämisessä tai rikkovat YK:n turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) määräyksiä tai tämän päätöksen säännöksiä;

                                          d)

                                          tämän päätöksen liitteessä V luetellut Korean demokraattisen kansantasavallan hallituksen tai Korean työväenpuolueen yksiköiden puolesta tai johdolla toimivat henkilöt, jotka eivät kuulu liitteeseen I, II tai III ja joilla neuvosto katsoo olevan yhteyksiä Korean demokraattisen kansantasavallan ydinohjelmiin tai ballististen ohjusten ohjelmiin taikka muuhun YK:n turvallisuusneuvoston päätöslauselmissa 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) kiellettyyn toimintaan.

                              2.   Edellä olevaa 1 kohdan a alakohtaa ei sovelleta, jos pakotekomitea tapauskohtaisesti katsoo, että matkustaminen on perusteltua humanitaarisista syistä, mukaan lukien uskonnolliset velvoitteet, tai jos pakotekomitea toteaa, että poikkeus muuten edistäisi YK:n turvallisuusneuvoston päätöslauselmin 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) tavoitteiden saavuttamista.”

                        2)

                        Korvataan 27 artiklan 1 kohta seuraavasti:

                           ”1.   Jäädytetään kaikki varat ja taloudelliset resurssit, jotka kuuluvat suoraan tai välillisesti seuraaville henkilöille tai yhteisöille tai ovat suoraan tai välillisesti seuraavien henkilöiden tai yhteisöjen omistuksessa, hallussa tai määräysvallassa:

                                       a)

                                       liitteessä I luetellut henkilöt ja yhteisöt, joiden pakotekomitea tai YK:n turvallisuusneuvosto katsoo osallistuvan Korean demokraattisen kansantasavallan ydinohjelmiin, ballististen ohjusten ohjelmiin tai muihin joukkotuhoaseohjelmiin tai tukevan niitä, myös laittomin keinoin, tai tällaisten henkilöiden tai yhteisöjen puolesta tai johdolla toimivat henkilöt tai yhteisöt taikka niiden, myös laittomin keinoin, omistamat tai määräysvallassa olevat yhteisöt;

                                       b)

                                       liitteessä II luetellut henkilöt ja yhteisöt, jotka eivät kuulu liitteeseen I ja jotka

                                                   i)

                                                   ovat vastuussa Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista, mukaan lukien niiden tukeminen tai edistäminen, tai tällaisten henkilöiden tai yhteisöjen puolesta tai johdolla toimivat henkilöt tai yhteisöt taikka niiden, myös laittomin keinoin, omistamat tai määräysvallassa olevat yhteisöt,

                                                   ii)

                                                   tarjoavat Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia edistäviä rahoituspalveluja tai järjestävät tällaisia ohjelmia mahdollisesti edistävien varojen, muun omaisuuden tai muiden resurssien siirtämistä jäsenvaltioiden alueelle, jäsenvaltioiden alueen kautta tai jäsenvaltioiden alueelta käsin taikka siten, että niihin osallistuu jäsenvaltioiden kansalaisia tai jäsenvaltioiden lainsäädännön mukaisesti järjestäytyneitä yhteisöjä tai jäsenvaltioiden alueella oleskelevia henkilöitä tai jäsenvaltioiden alueelle sijoittautuneita rahoituslaitoksia, tai tällaisten henkilöiden tai yhteisöjen puolesta tai johdolla toimivia henkilöitä tai yhteisöjä taikka niiden omistamia tai määräysvallassa olevia yhteisöjä,

                                                   iii)

                                                   osallistuvat, myös rahoituspalveluja tarjoamalla, aseiden ja kaikenlaisten niihin liittyvien tarvikkeiden toimittamiseen Korean demokraattiselle kansantasavallalle tai niiden toimittamiseen sieltä tai jotka osallistuvat Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia mahdollisesti edistävien tuotteiden, tarvikkeiden, laitteiden, tavaroiden ja teknologian toimittamiseen Korean demokraattiselle kansantasavallalle;

                                       c)

                                       tämän päätöksen liitteessä III luetellut, liitteessä I tai II lueteltujen henkilöiden tai yhteisöjen puolesta tai johdolla työskentelevät henkilöt ja yhteisöt, jotka eivät kuulu liitteeseen I tai II, tai henkilöt, jotka avustavat pakotteiden kiertämisessä tai rikkovat YK:n turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) määräyksiä tai tämän päätöksen säännöksiä;

                                       d)

                                       tämän päätöksen liitteessä V luetellut Korean demokraattisen kansantasavallan hallituksen tai Korean työväenpuolueen yksiköt, niiden puolesta tai johdolla toimivat henkilöt tai yhteisöt tai niiden omistuksessa tai määräysvallassa olevat yhteisöt, jotka eivät kuulu liitteeseen I, II tai III ja joilla neuvosto katsoo olevan yhteyksiä Korean demokraattisen kansantasavallan ydinohjelmiin tai ballististen ohjusten ohjelmiin taikka muuhun YK:n turvallisuusneuvoston päätöslauselmissa 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) kiellettyyn toimintaan.”

                        3)

                        Korvataan 34 artiklan 2 kohta seuraavasti:

                           ”2.   Kun neuvosto päättää kohdistaa henkilöön tai yhteisöön 18 b artiklan 4 tai 5 kohdassa, 23 artiklan 1 kohdan b, c tai d alakohdassa tai 27 artiklan 1 kohdan b, c tai d alakohdassa tarkoitettuja toimenpiteitä, se muuttaa liitettä II, III, V tai VI vastaavasti.”

                        4)

                        Korvataan 35 artikla seuraavasti:

                           ”35 artikla

                              1.   Liitteet I, II, III, IV, V ja VI sisältävät luetteloon merkittyjen henkilöiden, yhteisöjen ja alusten luetteloon merkitsemisen perusteet, jotka liitteen I ja liitteen IV osalta on toimittanut YK:n turvallisuusneuvosto tai pakotekomitea.

                              2.   Liitteet I, II, III, IV, V ja VI sisältävät myös saatavilla olevat, kyseessä olevien henkilöiden, yhteisöjen ja alusten tunnistamiseksi tarvittavat tiedot, jotka liitteiden I ja IV osalta on toimittanut YK:n turvallisuusneuvosto tai pakotekomitea. Henkilöjen osalta tällaisia tietoja voivat olla nimet, peitenimet mukaan lukien, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, ja työtehtävä tai ammatti. Yhteisöjen osalta tällaisia tietoja voivat olla nimet, rekisteröintiaika ja -paikka, rekisterinumero ja toimipaikka. Liitteessä I mainitaan myös päivä, jona YK:n turvallisuusneuvosto tai pakotekomitea on nimennyt henkilön tai yhteisön.”

                        5)

                        Korvataan 36 artiklan 2 kohta seuraavasti:

                           ”2.   Edellä 18 b artiklan 4 ja 5 kohdassa, 23 artiklan 1 kohdan b, c ja d alakohdassa ja 27 artiklan 1 kohdan b, c ja d alakohdassa tarkoitettuja toimenpiteitä tarkistetaan säännöllisin väliajoin ja vähintään 12 kuukauden välein. Niiden soveltaminen lopetetaan kyseessä olevien henkilöiden ja yhteisöjen osalta, jos neuvosto päättää 33 artiklan 2 kohdassa tarkoitettua menettelyä noudattaen, että niiden soveltamisen edellytykset eivät enää täyty.”

                        6)

                        Muutetaan päätöksen (YUTP) 2016/849 liite II ja liite III tämän päätöksen liitteen mukaisesti.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston päätös (YUTP) 2016/849, annettu 27 päivänä toukokuuta 2016, Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta (EUVL L 141, 28.5.2016, s. 79).

            LIITE

               1.
               Muutetaan päätöksen (YUTP) 2016/849 liitteen II otsikon ”I Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavat henkilöt tai yhteisöt tai näiden puolesta tai johdolla toimivat henkilöt tai yhteisöt taikka näiden omistuksessa tai määräysvallassa olevat yhteisöt” alla oleva alaotsikko ”A. Henkilöt” seuraavasti:

                           a)

                           numeroidaan nykyiset kohdat uudelleen 1–30;

                           b)

                           korvataan seuraavat kohdat seuraavasti:

                                       Nimi

                                       Peitenimi

                                       Tunnistustiedot

                                       Nimeämispäivä

                                       Perustelut

                                       ”3.

                                       HYON Chol-hae

                                       HYON Chol Hae

                                       Syntymäaika: 1934
                                       Syntymäpaikka: Mantšuria, Kiina.

                                       22.12.2009

                                       Korean kansanarmeijan marsalkka huhtikuusta 2016. Korean kansanarmeijan yleisen politiikan osaston entinen varajohtaja (edesmenneen Kim Jong-ilin sotilaallinen neuvonantaja). Valittiin Korean työväenpuolueen keskuskomitean jäseneksi toukokuussa 2016 Korean työväenpuolueen 7. puoluekokouksessa, jossa puolue päätti Korean demokraattisen kansantasavallan ydinohjelman jatkamisesta.

                                       6.

                                       PAK Jae-gyong

                                       Chae-Kyong
                                       PAK Jae Gyong

                                       Syntymäaika: 1933
                                       Passin numero: 554410661

                                       22.12.2009

                                       Kansanarmeijan yleisen politiikan osaston entinen varajohtaja ja kansanarmeijan logistiikkatoimiston entinen varajohtaja (edesmenneen Kim Jong-ilin sotilaallinen neuvonantaja). Läsnä Kim Jong-unin tarkastaessa strategisten rakettiasevoimien (Strategic Rocket Forces) johdon. Korean työväenpuolueen keskuskomitean jäsen.

                                       16.

                                       KIM Jong-gak

                                       KIM Jong Gak

                                       Syntymäaika: 20.7.1941
                                       Syntymäpaikka: Pjongjang, Korean demokraattinen kansantasavalta

                                       20.5.2016

                                       Korean kansanarmeijan yleisen politiikan osaston entinen johtaja. Korean kansanarmeijan varamarsalkka, Kim Il-sungin sotilasakatemian rehtori, entinen jäsen Korean työväenpuolueen keskussotilaskomissiossa, joka on keskeinen Korean demokraattisen kansantasavallan kansallisia puolustusasioita käsittelevä elin. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.

                                       18.

                                       KIM Won-hong

                                       KIM Won Hong

                                       Syntymäaika: 7.1.1945
                                       Syntymäpaikka: Pjongjang, Korean demokraattinen kansantasavalta
                                       Passin numero: 745310010

                                       20.5.2016

                                       Kenraali. Korean kansanarmeijan yleisen politiikan osaston ensimmäinen varajohtaja. Valtionturvallisuusosaston entinen johtaja. Entinen valtionturvallisuusministeri. Jäsen Korean työväenpuolueen keskussotilaskomiteassa ja kansallisessa puolustusneuvostossa, joka oli keskeinen Korean demokraattisen kansantasavallan kansallisia puolustusasioita käsittelevä elin ennen kuin se muutettiin valtiollisten asioiden neuvostoksi; nämä ovat Korean demokraattisen kansantasavallan keskeiset kansallisia puolustusasioita käsittelevät elimet. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.

                                       21.

                                       SON Chol-ju

                                       SON Chol Ju

                                       20.5.2016

                                       Korean kansanarmeijan kenraalieversti. Korean kansanarmeijan organisoimisesta vastaava varajohtaja sekä ilma- ja ilmapuolustusvoimien entinen poliittinen johtaja; ilma- ja ilmapuolustusvoimat valvoo modernien ilmatorjuntarakettien kehittämistä. Tässä ominaisuudessa vastuussa Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien tukemisesta tai edistämisestä.”

               2.

                  Numeroidaan päätöksen (YUTP) 2016/849 liitteessä II otsikon ”I Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavat henkilöt tai yhteisöt tai näiden puolesta tai johdolla toimivat henkilöt tai yhteisöt taikka näiden omistuksessa tai määräysvallassa olevat yhteisöt” alla olevan alaotsikon ”B. Yhteisöt” nykyiset kohdat uudelleen 1–5.

               3.
               Korvataan päätöksen (YUTP) 2016/849 liitteen II otsikon ”II Henkilöt ja yhteisöt, jotka tarjoavat rahoituspalveluja tai suorittavat sellaisten varojen tai resurssien siirron, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia” alla oleva alaotsikko ”A. Henkilöt” seuraavasti:

                           a)

                           korvataan seuraavat kohdat seuraavasti:

                                       Nimi

                                       Peitenimi

                                       Tunnistustiedot

                                       Nimeämispäivä

                                       Perustelut

                                       ”10.

                                       DJANG Tcheul Hy

                                       JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                                       Syntymäaika: 11.5.1950
                                       Syntymäpaikka: Kangwon

                                       20.4.2018

                                       DJANG Tcheul Hy on yhdessä aviomiehensä KIM Yong Namin, poikansa KIM Su Gwangin ja miniänsä KIM Kyong Huin kanssa osallistunut vilpillisiin rahoituskäytäntöihin, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia. Hän oli useiden hänen poikansa KIM Su Gwangin hänen nimissään unionissa avaamien pankkitilien tilinomistaja. Lisäksi hän osallistui useisiin tilisiirtoihin miniänsä KIM Kyong Huin tileiltä unionin ulkopuolisille tileille.

                                       11.

                                       KIM Su Gwang

                                       KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang

                                       Syntymäaika: 18.8.1976
                                       Syntymäpaikka: Pjongjang, Korean demokraattinen kansantasavalta
                                       Diplomaatti Korean demokraattisen kansantasavallan Valko-Venäjällä olevassa suurlähetystössä

                                       20.4.2018

                                       Asiantuntijapaneeli on katsonut KIM Su Gwangin olevan yleisen tiedustelutoimiston (Reconnaissance General Bureau), joka on nimetty Yhdistyneiden kansakuntien pakoteluetteloon, asiamies. Asiantuntijapaneeli on katsonut, että hän ja hänen isänsä KIM Yong Nam ovat osallistuneet vilpillisiin rahoituskäytäntöihin, jotka voisivat edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia. KIM Su Gwang on avannut useita pankkitilejä monissa jäsenvaltioissa, mukaan lukien perheenjäsentensä nimissä. Hän on diplomaattina työskennellessään osallistunut erinäisiin suuriin tilisiirtoihin pankkitileille unionissa tai unionin ulkopuolisille tileille, mukaan lukien tileille, jotka ovat hänen vaimonsa KIM Kyong Huin nimissä.”

                           b)

                           numeroidaan kohdat uudelleen 1–6.

               4.
               Korvataan päätöksen (YUTP) 2016/849 liitteessä III otsikon ”Luettelo 23 artiklan 1 kohdan c alakohdassa ja 27 artiklan 1 kohdan c alakohdassa tarkoitetuista henkilöistä” alla olevan alaotsikon ”A. Henkilöt” seuraava kohta seuraavasti:

                           Nimi

                           Tunnistustiedot

                           Nimeämispäivä

                           Perustelut

                           ”4.

                           JON Chol Young
                           alias: JON Chol Yong

                           Passin numero: 563410192
                           Diplomaatti Korean demokraattisen kansantasavallan Angolassa olevassa suurlähetystössä
                           Syntymäaika: 30.4.1975

                           22.1.2018

                           Green Pine Associated Corporation -yhtiön edustaja Angolassa ja Korean demokraattisen kansantasavallan Angolaan akkreditoitu diplomaatti.
                           YK on nimennyt Green Pinen sellaisten toimien kuin YK:n asesaarron rikkomisen takia. Green Pine on myös neuvotellut sopimukset Angolan laivaston kunnostamiseksi, mikä on vastoin Yhdistyneiden kansakuntien turvallisuusneuvoston päätöslauselmissa asetettuja kieltoja.”


title: Neuvoston päätös (EU) 2018/1069, annettu 26 päivänä heinäkuuta 2018, Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskevan pöytäkirjan (2018–2024) allekirjoittamisesta unionin puolesta ja sen väliaikaisesta soveltamisesta

text:
                  31.7.2018

                  FI

                  Euroopan unionin virallinen lehti

                  L 194/1

         NEUVOSTON PÄÄTÖS (EU) 2018/1069,
         annettu 26 päivänä heinäkuuta 2018,
         Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskevan pöytäkirjan (2018–2024) allekirjoittamisesta unionin puolesta ja sen väliaikaisesta soveltamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto antoi 17 päivänä maaliskuuta 2008 asetuksen (EY) N:o 242/2008 (1) Norsunluurannikon tasavallan ja Euroopan yhteisön välisen kalastuskumppanuussopimuksen (2), jäljempänä ’sopimus’, tekemisestä. Sopimuksen voimassaoloa on jatkettu ilman eri toimenpiteitä ja se on edelleen voimassa.

                     (2)

                     Sopimuksen viimeisimmän pöytäkirjan voimassaolo päättyi 30 päivänä kesäkuuta 2018.

                     (3)

                     Komissio on neuvotellut unionin puolesta sopimuksen täytäntöönpanoa koskevan uuden pöytäkirjan, jäljempänä ’pöytäkirja’. Pöytäkirja parafoitiin 16 päivänä maaliskuuta 2018.

                     (4)

                     Pöytäkirjan tavoitteena on, että unioni ja Norsunluurannikon tasavalta, jäljempänä ’Norsunluurannikko’, voivat tehdä tiiviimpää yhteistyötä kestävän kalastuspolitiikan ja kalavarojen vastuuntuntoisen hyödyntämisen edistämiseksi Norsunluurannikon vesialueilla sekä tukea Norsunluurannikon pyrkimyksiä kehittää sinistä taloutta.

                     (5)

                     Pöytäkirja olisi allekirjoitettava.

                     (6)

                     Jotta unionin alukset voivat aloittaa kalastustoiminnan mahdollisimman pian, pöytäkirjaa olisi sovellettava sen voimaantuloa varten tarvittavien menettelyjen päätökseen saattamiseen asti väliaikaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskeva pöytäkirja unionin puolesta sillä varauksella, että mainitun pöytäkirjan tekeminen saatetaan päätökseen.
            Pöytäkirjan teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.

            3 artikla
            Pöytäkirjan 13 artiklan mukaisesti pöytäkirjaa sovelletaan sen voimaantuloa varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien.

            4 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tehty Brysselissä 26 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston asetus (EY) N:o 242/2008, annettu 17 päivänä maaliskuuta 2008, Euroopan yhteisön ja Norsunluurannikon tasavallan välisen kalastuskumppanuussopimuksen tekemisestä (EUVL L 75, 18.3.2008, s. 51).

            (2)  EUVL L 48, 22.2.2008, s. 41.


title: Neuvoston päätös (YUTP) 2018/1082, annettu 30 päivänä heinäkuuta 2018, Keski-Afrikan tasavallassa toteutettavasta Euroopan unionin sotilaskoulutusoperaatiosta annetun päätöksen (YUTP) 2016/610 muuttamisesta

text:
                  31.7.2018

                  FI

                  Euroopan unionin virallinen lehti

                  L 194/140

         NEUVOSTON PÄÄTÖS (YUTP) 2018/1082,
         annettu 30 päivänä heinäkuuta 2018,
         Keski-Afrikan tasavallassa toteutettavasta Euroopan unionin sotilaskoulutusoperaatiosta annetun päätöksen (YUTP) 2016/610 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 19 päivänä huhtikuuta 2016 päätöksen (YUTP) 2016/610 (1), jolla perustettiin Keski-Afrikan tasavallassa toteutettava Euroopan unionin YTPP-sotilaskoulutusoperaatio (EUTM RCA), jolla on toimeksianto ja rahoitusohje, jotka päättyvät 24 kuukauden kuluttua operaation täyden toimintavalmiuden saavuttamisesta eli 19 päivänä syyskuuta 2018.

                     (2)

                     Operaation strategisen tarkastelun jälkeen poliittisten ja turvallisuusasioiden komitea suositti, että EUTM RCA -operaation toimeksiantoa muutetaan ja jatketaan 19 päivään syyskuuta 2020 saakka.

                     (3)

                     Neuvoston päätöstä (YUTP) 2016/610 olisi muutettava vastaavasti.

                     (4)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen, päätös ei sido Tanskaa eikä sitä sovelleta Tanskaan, eikä Tanska osallistu tämän operaation rahoittamiseen,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös (YUTP) 2016/610 seuraavasti:

                        a)

                        Korvataan 1 artiklan 2 kohdan a alakohta seuraavasti:

                                    ”a)

                                    strategista neuvontaa presidentin kanslialle, puolustusministeriölle, sotilashenkilöstölle ja asevoimille sekä neuvontaa siviili-sotilasyhteistyöstä, myös sisäministeriölle ja sotilaalliselle poliisikunnalle;”;

                        b)

                        Korvataan 10 artiklan 2 kohta seuraavasti:

                           ”2.   Rahoitusohje EUTM RCA -operaation yhteisiä kustannuksia varten 19 päivänä syyskuuta 2018 päättyvälle kaudelle on 18 180 000 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 15 %, ja kyseisen päätöksen 34 artiklan 3 kohdassa tarkoitettu prosenttiosuus on 60 % sitoumusten osalta ja 15 % maksujen osalta.

                           3.   Rahoitusohje EUTM RCA -operaation yhteisiä kustannuksia varten 20 päivänä syyskuuta 2018 alkavalle ja 19 päivänä syyskuuta 2020 päättyvälle kaudelle on 25 439 596 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 0 %, ja kyseisen päätöksen 34 artiklan 3 kohdassa tarkoitettu prosenttiosuus on 30 % sitoumusten osalta ja 0 % maksujen osalta.”;

                        c)

                        Korvataan 13 artiklan 2 kohta seuraavasti:

                           ”2.   EUTM RCA -operaatio päättyy 19 päivänä syyskuuta 2020.”.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EUVL L 104, 20.4.2016, s. 21.


title: Neuvoston päätös (YUTP) 2018/1083, annettu 30 päivänä heinäkuuta 2018, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta

text:
                  31.7.2018

                  FI

                  Euroopan unionin virallinen lehti

                  L 194/142

         NEUVOSTON PÄÄTÖS (YUTP) 2018/1083,
         annettu 30 päivänä heinäkuuta 2018,
         Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1), jolla perustettiin EU:n sotilasoperaatio Atalanta, jäljempänä ’Atalanta’.

                     (2)

                     Marraskuun 28 päivänä 2016 hyväksytyllä neuvoston päätöksellä (YUTP) 2016/2082 (2) muutettiin yhteistä toimintaa 2008/851/YUTP ja jatkettiin Atalantan voimassaoloa 31 päivään joulukuuta 2018 saakka.

                     (3)

                     Atalantan vuoden 2018 strategisen uudelleentarkastelun perusteella todettiin, että operaation voimassaoloa olisi jatkettava 31 päivään joulukuuta 2020 saakka.

                     (4)

                     Ison-Britannian ja Pohjois-Irlannin yhdistynyt kuningaskunta ilmoitti 29 päivänä maaliskuuta 2017 Eurooppa-neuvostolle perussopimuksen 50 artiklan 2 kohdan mukaisesti aikomuksestaan erota Euroopan unionista.

                     (5)

                     Perussopimuksen 50 artiklan 3 kohta huomioon ottaen olisi nimitettävä uusi EU-operaation komentaja ja nimettävä uusi EU:n operaatioesikunta, mukaan lukien Afrikan sarvea varten perustettu meriturvallisuuskeskus (MSCHOA), 29 päivästä maaliskuuta 2019 klo 12.00 Keski-Euroopan aikaa.

                     (6)

                     Poliittisten ja turvallisuusasioiden komitea hyväksyi 19 päivänä kesäkuuta 2018 Espanjan ja Ranskan tarjouksen Atalantan johtamisjärjestelyn rakenteiden siirtämisestä.

                     (7)

                     Jäsenvaltioiden, jotka asettavat uuden johtamisrakenteen saataville, olisi unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, annetun neuvoston päätöksen (YUTP) 2015/528 (3) mukaisesti saatava yhteisten kustannusten rahoitusta.

                     (8)

                     Yhteinen toiminta 2008/851/YUTP olisi muutettava vastaavasti.

                     (9)

                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä siten osallistu tämän operaation rahoitukseen,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan yhteinen toiminta 2008/851/YUTP seuraavasti:

                        1)

                        Korvataan 3 artikla seuraavasti:

                           ”3 artikla
                           EU-operaation komentajan nimittäminen
                           Nimitetään vara-amiraali Antonio MARTORELL LACAVE kenraalimajuri Charlie STICKLAND OBE RM:n tilalle EU-operaation komentajaksi 29 päivästä maaliskuuta 2019 klo 12.00 Keski-Euroopan aikaa.”

                        2)

                        Korvataan 4 artikla seuraavasti:

                           ”4 artikla
                           EU:n operaatioesikunta

                              1.   EU:n operaatioesikunnan sijoituspaikka on 29 päivään maaliskuuta 2019 klo 12.00 Keski-Euroopan aikaa Northwood, Yhdistynyt kuningaskunta.

                              2.   Maaliskuun 29 päivästä 2019 klo 12.00 Keski-Euroopan aikaa EU:n operaatioesikunnan sijoituspaikka on Rota, Espanja, lukuun ottamatta Afrikan sarvea varten perustettua meriturvallisuuskeskusta (MSCHOA), jonka sijoituspaikka on Brest, Ranska.”

                        3)

                        Lisätään 14 artiklaan kohta seuraavasti:

                           ”6.   Rahoitusohje EU:n sotilasoperaation yhteisiä kustannuksia varten 1 päivänä tammikuuta 2019 alkavalle ja 31 päivänä joulukuuta 2020 päättyvälle kaudelle on 11 777 000 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 0 prosenttia.”

                        4)

                        Lisätään artikla seuraavasti:

                           ”14 a artikla
                           Väliaikaiset rahoitusjärjestelyt

                              1.   Edellä 3 artiklassa nimitetyn EU-operaation komentajan ja 4 artiklan 2 kohdassa nimetyn EU:n operaatioesikunnan menot rahoitetaan 1 päivästä syyskuuta 2018 alkaen päätöksen (YUTP) 2015/528 mukaisesti.

                              2.   Neuvosto valtuuttaa Espanjan ja Ranskan rahoittamaan ennakkoon 1 kohdan nojalla aiheutuneet yhteiset kustannukset ja hakemaan niiden korvausta neuvoston päätöksen (YUTP) 2015/528 27 artiklan mukaisesti.”

                        5)

                        Korvataan 16 artiklan 3 kohta seuraavasti:

                           ”3.   EU:n operaatio päättyy 31 päivänä joulukuuta 2020.”

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston yhteinen toiminta 2008/851/YUTP, hyväksytty 10 päivänä marraskuuta 2008, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (EUVL L 301, 12.11.2008, s. 33).

            (2)  Neuvoston päätös (YUTP) 2016/2082, annettu 28 päivänä marraskuuta 2016, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta (EUVL L 321, 29.11.2016, s. 53).

            (3)  Neuvoston päätös (YUTP) 2015/528, annettu 27 päivänä maaliskuuta 2015, Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) ja päätöksen 2011/871/YUTP kumoamisesta (EUVL L 84, 28.3.2015, s. 39).